เอพีเอฟ.ประกันลั่น2เดือนเงินกองทุนเป็นบวก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เอ.พี.เอฟ.ลุ้นผู้ถือหุ้นใส่เงินเพิ่ม แก้ไขเงินกองทุนที่ติดลบอยู่ 133 ล้านบาท กลับมาขายประกันใหม่
แหล่งข่าวจากบริษัท เอ.พี.เอฟ. อินเตอร์เนชั่นแนล อินชัวรันส์ เปิดเผยว่า ขณะนี้ทางผู้ถือหุ้นกลุ่ม เอ.พี.เอฟ กำลังรีบดำเนินการที่จะแก้ไขปัญหาเรื่องเงินกองทุนที่ยังขาดอยู่ 133 ล้านบาท ให้ครบถ้วนโดยเร็ว เพื่อให้บริษัทกลับมาทำธุรกิจได้ตามปกติ ซึ่งคาดว่าจะแล้วเสร็จภายใน 12 เดือนนี้ หลังจากเมื่อเดือน พ.ค.ที่ผ่านมา ทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้ใช้มาตรการรุนแรง โดยมีคำสั่งไม่ให้บริษัทขยายธุรกิจจนกว่าเงินกองทุนจะครบตามกฎหมาย 
ทั้งนี้ เมื่อวันที่ 16 มิ.ย.ที่ผ่านมา คปภ.ยังมีคำสั่งลงโทษต่อเนื่องกับบริษัทที่ขาดเงินกองทุนอยู่ และยังห้ามไม่ให้ขยายธุรกิจจนกว่าจะมีเงินกองทุนครบ โดยยอดเมื่อเดือน มี.ค. เมื่อเทียบกับเดือน ก.พ.ที่ผ่านมา พบว่าบริษัท ลิเบอร์ตี้ประกันภัย ขาดเงินกองทุน 135 ล้านบาท เพิ่มขึ้นจากที่ขาดอยู่ 117 ล้านบาท 
บริษัท ฟีนิกซ์ ประกันภัย ขาดเงินกองทุน 8 ล้านบาท เพิ่มขึ้นจากที่ขาดอยู่ 1.2 ล้านบาท และบริษัท เอ.พี.เอฟ.อินเตอร์เนชั่นแนล อินชัวรันส์ ขาดเงินกองทุน 133 ล้านบาท เพิ่มขึ้นจากที่ขาดอยู่ 94 ล้านบาท
สำหรับบริษัท ฟินันซ่าประกันชีวิต นั้นยังขาดเงินกองทุน 914 ล้านบาท แต่ได้ลดลงจากที่ขาดอยู่ 971 ล้านบาท ซึ่งขณะนี้ทางคณะกรรมการควบคุมบริษัทอยู่ระหว่างเปิดรับข้อเสนอจากบริษัทประกันชีวิต สถาบันการเงิน และนักลงทุนทั่วไปที่สนใจให้เข้ามาซื้อหุ้นเพิ่มทุนของบริษัท ซึ่งสามารถเสนอซื้อหุ้นเพิ่มทุนได้โดยตรงต่อคณะกรรมการควบคุม เพียงแต่ต้องแสดงสถานภาพทางการเงินและแนวทางในการดำเนินธุรกิจให้คณะกรรมการควบคุมรับทราบด้วย ซึ่งจะหมดเขตในวันที่ 15 ก.ค.นี้
คณะกรรมการควบคุมบริษัทได้เห็นชอบให้มีการเปิดรับข้อเสนอจากสถาบันการเงินต่างๆ ผู้ประกอบธุรกิจประกันชีวิต ประกันวินาศภัย หรือนักธุรกิจทั่วไปที่สนใจ เพื่อเข้ามาลงทุนซื้อหุ้นเพิ่มทุนของบริษัท ฟินันซ่าประกันชีวิต 
ทั้งนี้ สามารถเสนอการซื้อหุ้นเพิ่มทุนได้โดยตรงต่อคณะกรรมการควบคุมบริษัท พร้อมทั้งต้องแสดงสถานภาพทางการเงิน และแนวทางในการดำเนินธุรกิจ ได้ตั้งแต่บัดนี้เป็นต้นไป จนถึงวันที่ 15 ก.ค. 2553